Euroopa Liidu Teataja L 113 , 20/04/2004 Lk 0054 - 0059



Komisjoni otsus, 13. aprill 2004, millega kehtestatakse Rumeeniast kalandustoodete importimise eritingimused (teatavaks tehtud numbri K(2004) 1330 all) (EMPs kohaldatav tekst) (2004/361/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuli 1991. aasta direktiivi 91/493/EMÜ kalandustoodete tootmise ja turuleviimise tervishoiunõuete kehtestamise kohta, [1] eriti selle artikli 11 lõiget 1, ning arvestades järgmist: (1) Komisjoni nimel on teostatud kontrollkäik Rumeeniasse, et kontrollida ühendusse saadetavate kalatoodete tootmis-, ladustamis- ja lähetustingimusi. (2) Rumeenia õigusaktide nõudeid, mis käsitlevad kalandustoodete tervishoiukontrolli ja -järelevalvet, võib käsitleda samaväärsetena nendega, mis on sätestatud direktiivis 91/493/EMÜ. (3) Eelkõige Riiklik Sanitaar- ja Veterinaaramet (NSVA) on võimeline tõhusalt kontrollima kehtivate (õigusaktide) normide kohaldamist. (4) NSVA on andnud ametliku kinnituse direktiivi 91/493/EMÜ lisa V peatükis sätestatud kalandustoodete tervisekontrolli ja järelevalve standardite järgimise kohta ja kõnealuses direktiivis sätestatud nõuetega samaväärsete hügieeninõuete täitmise kohta. (5) On asjakohane kehtestada üksikasjalikud sätted ühendusse Rumeeniast imporditavate kalandustoodete kohta, kooskõlas direktiiviga 91/493/EMÜ. (6) Samuti on vajalik koostada heakskiidetud ettevõtete, kalatöötlemislaevade ja külmhoonete nimekiri ning nimekiri külmutuslaevadest, mis on varustatud vastavalt nõukogu 16. juuni 1992. aasta direktiivile 92/48/EMÜ, [2] millega sätestatakse teatavate laevade pardale püütud kalandustoodete suhtes kohaldatavad minimaalsed hügieeninõuded kooskõlas direktiivi 91/493/EMÜ artikli 3 lõike 1 punkti a alapunktiga i. Kõnealused nimekirjad tuleb koostada NSVA poolt komisjonile esitatud teabe põhjal. (7) Vajaliku üleminekuperioodi lubamiseks on asjakohane käesolevat otsust kohaldada 45 päeva pärast selle avaldamist. (8) Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega, ON VASTU VÕTNUD KÄESOLEVA OTSUSE: Artikkel 1 Riiklik Sanitaar- ja Veterinaaramet (NSVA) on Rumeenia pädev asutus, mis kontrollib ja tõendab kalandustoodete vastavust direktiivi 91/493/EMÜ nõuetele. Artikkel 2 Rumeeniast ühendusse imporditavad kalandustooted peavad vastama artiklites 3, 4 ja 5 sätestatud nõuetele. Artikkel 3 1. Iga saadetisega peab olema kaasas nõuetekohaselt täidetud, allkirjastatud, kuupäevaga varustatud ja ühel lehel esitatud veterinaarsertifikaadi nummerdatud originaal, mis vastab I lisas esitatud näidisele. 2. Veterinaarsertifikaat koostatakse vähemalt ühes selle liikmesriigi ametlikest keeltest, kus toimub kontrollimine. 3. Sertifikaadil on NSVA esindaja nimi, ametinimetus ja allkiri ning kõnealuse asutuse ametlik tempel, mille värv peab erinema muude kinnituste värvist. Artikkel 4 Kalandustooted peavad olema pärit II lisas loetletud heakskiidetud ettevõtetest, kalatöötlemislaevadelt või külmhoonetest, või registreeritud külmutuslaevadelt. Artikkel 5 Kõikidele pakenditele peab olema kustumatult märgitud "ROMANIA" ja päritoluettevõtte, kalatöötlemislaeva, külmhoone või külmutuslaeva registreerimis- või loanumber, välja arvatud suurte koguste külmutatud kalandustoodete puhul, mis on ette nähtud konservide tootmiseks. Artikkel 6 Käesolevat otsust kohaldatakse alates 4. juunist 2004. Artikkel 7 Käesolev otsus on adresseeritud liikmesriikidele. Brüssel, 13. aprill 2004 Komisjoni nimel komisjoni liige David Byrne [1] EÜT L 268, 24.9.1991, lk 15. Direktiivi on viimati muudetud määrusega (EÜ) nr 806/2003 (ELT L 122, 16.5.2003, lk 1). [2] EÜT L 187, 7.7.1992, lk 41. -------------------------------------------------- I LISA +++++ TIFF +++++ +++++ TIFF +++++ -------------------------------------------------- II LISA ETTEVÕTETE JA LAEVADE NIMEKIRI PP : Tehas/Etablissement Loa nr | Nimi | Linn/Piirkond | Loa kehtivusaeg | Kategooria | F-303 | Condemar SA | Constanta | | PP | F-320 | Europesca SRL | Timis | | PP | F-322 | Black Sea Stugeron SRL | Tulcea | | PP | F-324 | Kaviar House SRL | Bucuresti | | PP | F-330 | MF Import Export SRL | Bucuresti | | PP | F-331 | Blapis Prod SA | Brasov | | PP | F-332 | Conectii International SA | Galati | | PP | --------------------------------------------------